text: [{"text_idx": "#000001", "text": "Ve\u00f0urlags-aktivistar o\u0301ro\u0301gva\u00f0u US Open ha\u0301lvfinalu"}, {"text_idx": "#000002", "text": "Ha\u0301lvfinalan i\u0301 US Open millum Gauff og Muchova ma\u0301tti ste\u00f0gast i\u0301 45 minuttir, me\u00f0an ve\u00f0urlagsaktivistar vo\u0301r\u00f0u fluttir burtur fra\u0301 stadion"}, {"text_idx": "#000003", "text": "Cori Gauff undrast a\u0301, hvat ta\u00f0 er, sum larmar av a\u0301sko\u00f0arapla\u0301ssunum. Mynd: EPA"}, {"text_idx": "#000004", "text": "Ta\u00f0 gerst alsamt meira vanligt, at ve\u00f0urlagsaktivistar o\u0301ro\u0301gva sto\u0301r i\u0301tro\u0301ttartilt\u00f8k vi\u00f0 ve\u00f0urlagsmo\u0301tm\u00e6lum, og solei\u00f0is var eisini til ha\u0301lvfinaluna millum Coco Gauff og Karolinu Muchova i\u0301 US Open i\u0301 na\u0301tt."}, {"text_idx": "#000005", "text": "Fyrst i\u0301 \u00f8\u00f0rum setti ma\u0301tti do\u0301marin ste\u00f0ga dystinum, ti\u0301 okkurt o\u0301ro\u0301gva\u00f0i fra\u0301 ovastu a\u0301sko\u00f0arapla\u0301ssunum. Ta\u00f0 var greitt, at talan var um fo\u0301lk, sum ro\u0301ptu fra\u0301 a\u0301sko\u00f0arapla\u0301ssunum, men hesi a\u0301sko\u00f0arapla\u0301ssini vo\u0301ru so langt burturi fra\u0301 v\u00f8llinum, at hv\u00f8rki do\u0301mari, sp\u00e6larar, venjarar ella vi\u00f0merkjarar skiltu, hvat gekk fyri seg."}, {"text_idx": "#000006", "text": "Til tennis dystir skal vera fri\u00f0arligt a\u0301 a\u0301sko\u00f0arapla\u0301ssinum, og ti\u0301 var\u00f0 avger\u00f0 tikin um at ste\u00f0ga sp\u00e6linum, ho\u0301ast o\u0301ro\u0301gvandi fo\u0301lkini vo\u0301ru r\u00e6ttiliga langt burturi, og b\u00e6\u00f0i Gauff og Muchova sluppu av v\u00f8llinum og inn i\u0301 skiftiru\u0301mi\u00f0."}, {"text_idx": "#000009", "text": "Dysturin sja\u0301lvur enda\u00f0i vi\u00f0, at Gauff sp\u00e6ldi seg til si\u0301na fyrstu US Open finalu vi\u00f0 einum sigri a\u0301 6-4 7-5. I\u0301 finaluni skal Gauff m\u00f8ta Arynu Sabalenka, sum i\u0301 l\u00f8tuni liggur nummar 1 a\u0301 WTA styrkilistanum."}, {"text_idx": "#000010", "text": "Hetta er ikki fyrstu fer\u00f0, at ve\u00f0urlagsaktivistar hava ste\u00f0ga\u00f0 sp\u00e6linum til eina sto\u0301ra tenniskapping. Til Wimbledon i\u0301 juli ma\u0301tti ein dystur ste\u00f0gast, eftir at ein aktivistur rann inn a\u0301 v\u00f8llin og tveitti vi\u00f0 konfetti, og til Rod Laver Cup i\u0301 fj\u00f8r var ein ve\u00f0urlagsaktivistur, i\u00f0 rann inn a\u0301 v\u00f8llin og setti eld a\u0301 armin hja\u0301 s\u00e6r."}, {"text_idx": "#000011", "text": "I\u0301 fj\u00f8r var eisini ein aktivistur, i\u00f0 bant seg sja\u0301lvan til neti\u00f0 til ha\u0301lfinaluna i\u0301 French Open."}, {"text_idx": "#000013", "text": "Sverri Sandberg Nielsen aftur til OL"}]